b'\n_START_ARTICLE_\nLubaantun\n_START_PARAGRAPH_\nLubaantun, ogs\xc3\xa5 kjent som Lubaant\xc3\xban eller Lubaant\xc3\xa1n, er en mayisk ruinby i distriktet Toledo i s\xc3\xb8r Belize. Den befinner seg rundt 42 kilometer nordvest for Punta Gorda og om lag 3,2 kilometer fra landsbyen San Pedro Columbia. Lubaantun stammer fra den klassiske perioden, som hadde sin blomstringstid fra 730 til 890-tallet. Byen er mest kjent for ei stor samling keramikkobjekter som man tror ble brukt til heling under religi\xc3\xb8se ritualer. Bygningene er for det meste bygd av store steinblokker, hovedsakelig skifer, uten m\xc3\xb8rtel._NEWLINE_Man kjenner ikke byens opprinnelige navn. Lubaantun er et moderne mayisk ord som betyr \xc2\xabfalne steiners sted\xc2\xbb.'